***Komitetų siūlymai 3 puslapyje***

**projektas**

**reg. Nr. T-103**

**2.11. darbotvarkės klausimas**

**Pasvalio rajono savivaldybės taryba**

**Sprendimas**

**Dėl ĮGALIOJIMŲ SUTEIKIMO ATSTOVAUTI Panevėžio regiono plėtros tarybOS VISUOTINIUOSE DALYVIŲ SUSIRINKIMUOSE**

2023 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 2 punktu, 15 straipsnio 4 dalimi, 16 straipsnio 1 dalimi, Lietuvos Respublikos civilinio kodekso 2.36 straipsnio 2 dalimi, 2.45 straipsniu, Lietuvos Respublikos regioninės plėtros įstatymo 16 straipsnio 2 dalimi, 19, 20 ir 21 straipsniais, įgyvendindama Panevėžio regiono plėtros tarybos nuostatų, patvirtintų Panevėžio regiono plėtros tarybos 2020 m. lapkričio 20 d. sprendimu, 7, 8, 9, 11, 19 ir 20 punktus, Pasvalio rajono savivaldybės tarybos veiklos reglamentą, patvirtintą Pasvalio rajono savivaldybės tarybos 2023 m. kovo 29 d. sprendimu Nr. T1-54 „Dėl Pasvalio rajono savivaldybės tarybos veiklos reglamento patvirtinimo“, atsižvelgdama į Panevėžio regiono plėtros tarybos 2023 m. balandžio 13 d. raštą Nr. D-44 „Dėl atstovavimo Panevėžio regiono plėtros tarybos organuose“, Pasvalio rajono savivaldybės taryba nusprendžia:

1. Įgalioti Pasvalio rajono savivaldybės merą Gintautą Gegužinską, jo laikino nedarbingumo, komandiruočių, atostogų bei kitais atvejais, kai jis negali dalyvauti Panevėžio regiono plėtros tarybos visuotiniame dalyvių susirinkime dėl kitų objektyvių priežasčių, – Pasvalio rajono savivaldybės tarybos narį (-ę)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovauti Pasvalio rajono savivaldybei (Panevėžio regiono plėtros tarybos dalyvį) Panevėžio regiono plėtros tarybos visuotiniuose dalyvių susirinkimuose Pasvalio rajono savivaldybės tarybos 2023–2027 m. kadencijos laikotarpiu.
2. Nustatyti, kad šio sprendimo 1 punkte nurodyti asmenys įgaliojami ir turi teisę Panevėžio regiono plėtros tarybos visuotiniuose dalyvių susirinkimuose:
   1. pritarti, teikti siūlymus dėl darbotvarkės;
   2. laisvai balsuoti visais Panevėžio regiono plėtros tarybos visuotinio dalyvių susirinkimo kompetencijai priskirtais klausimais, išskyrus nurodytus Lietuvos Respublikos regioninės plėtros įstatymo 21 straipsnio 1 dalies 1, 6, 7 ir 9 punktuose, dėl kurių turi būti priimtas atskiras (-i) Pasvalio rajono savivaldybės tarybos sprendimas (-ai).

3. Pripažinti netekusiu galios Pasvalio rajono savivaldybės tarybos 2021 m. vasario 24 d. sprendimą Nr. T1-42 „Dėl įgaliojimų suteikimo atstovauti Panevėžio regiono plėtros tarybos visuotiniuose dalyvių susirinkimuose“ (su visais aktualiais pakeitimais).

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė Tarybos sekretorė E. Aleksandravičienė,suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl atstovo delegavimo į Panevėžio regiono plėtros tarybos KOLEGIJĄ**

2023-04-20

Pasvalys

1. **Sprendimo projekto tikslai ir uždaviniai** – suteikti įgaliojimus atstovauti Pasvalio rajono savivaldybei Panevėžio regiono plėtros tarybos (toliau – Taryba) visuotiniuose dalyvių susirinkimuose.
2. **Siūlomos teisinio reguliavimo nuostatos**.

Vadovaujantis Regioninės plėtros įstatymo 19 straipsniu visi Tarybos steigėjai (regiono savivaldybės) nuo Tarybos įregistravimo Juridinių asmenų registre tampa jos dalyviais ir įgyja Regioninės plėtros įstatyme, kituose įstatymuose ir nuostatuose nustatytas dalyvio teises, tame tarpe ir teisę dalyvauti ir balsuoti Tarybos visuotiniame dalyvių susirinkime.Nuostatų11.3 papunktyje nustatyta, kad regiono plėtros tarybos dalyvis turi užtikrinti savo įgalioto asmens dalyvavimą regiono plėtros tarybos visuotiniuose dalyvių susirinkimuose.

Pasvalio rajono Savivaldybė, įgyvendindama savo kaip dalyvio teises ir pareigas, įgalios Savivaldybės merą atstovauti Savivaldybę Panevėžio regiono plėtros tarybos visuotiniuose dalyvių susirinkimuose. Įgaliojimų suteikimo terminas – Savivaldybės tarybos 2023–2027 m. kadencijos laikotarpis. Įgaliojimų apimtis: pritarti, teikti siūlymus dėl darbotvarkės, laisvai balsuoti visais Tarybos visuotinio dalyvių susirinkimo kompetencijai priskirtais klausimais, išskyrus nurodytus Lietuvos Respublikos regioninės plėtros įstatymo 21 straipsnio 1 dalies 1, 6, 7 ir 9 punktuose, dėl kurių turi būti priimtas atskiras (-i) Pasvalio rajono savivaldybės tarybos sprendimas (-ai).

Visuotinio dalyvių susirinkimo kompetencija apibrėžta Lietuvos Respublikos regioninės plėtros įstatymo 21 straipsnio 1 dalyje: 1) keičia regiono plėtros tarybos nuostatus; 2) laikydamasis Įstatymo 22 straipsnio 1, 2 ir 3 dalyse nustatytų reikalavimų, priima sprendimą dėl Kolegijos narių skaičiaus ir sudėties; 3) tvirtina Kolegijos personalinę sudėtį ir Kolegijos darbo reglamentą; 4) tvirtina regiono plėtros tarybos metinių finansinių ataskaitų rinkinį; 5) priima sprendimą dėl regiono plėtros tarybos metinių finansinių ataskaitų rinkinio audito ir veiklos audito atlikimo ir parenka auditorių ar audito įmonę; 6) priima sprendimą dėl kitų juridinių asmenų steigimo ar dėl tapimo kitų juridinių asmenų dalyviu; 7) priima sprendimą dėl regiono plėtros tarybos pabaigos; 8) skiria ir atšaukia likvidatorių, kai šio įstatymo numatytais atvejais regiono plėtros tarybos visuotinis dalyvių susirinkimas priima sprendimą likviduoti regiono plėtros tarybą; 9) priima sprendimą dėl regiono plėtros tarybos dalyvių stojamųjų įnašų ir dalyvių mokesčių dydžio, mokėjimo tvarkos, kai tokia tvarka nėra nustatyta regiono plėtros tarybos nuostatuose; 10) nustato regiono plėtros tarybos lėšų naudojimo, regiono plėtros tarybos vidaus kontrolės tvarką; 11) tvirtina regiono plėtros tarybos administracijos direktoriaus ir administracijos darbuotojų darbo apmokėjimo sistemą; 12) sprendžia kitus šiame įstatyme ir regiono plėtros tarybos nuostatuose visuotinio dalyvių susirinkimo kompetencijai priskirtus klausimus.

**3. Laukiami rezultatai ir galimos pasekmės (tiek teigiamos, tiek neigiamos).** Pritarus sprendimo projektui bus paskirtas Pasvalio rajono savivaldybės atstovas, kuris turės teisę dalyvauti Panevėžio regiono plėtros tarybos visuotiniuose susirinkimuose ir pagal suteiktus įgaliojimus balsuoti priimant sprendimus.

**4. Lėšų poreikis ir šaltiniai, skaičiavimai ir paaiškinimai.** Sprendimo projekto įgyvendinimui lėšų nereikia.

**5. Priėmus sprendimą, keičiami ar pripažįstami negaliojančiais teisės aktai, sprendimui įgyvendinti reikalingi priimti teisės aktai.** Sprendimo projektu galiojantis Regioninės plėtros tarybos veiklos teisinis reguliavimas nekeičiamas.

**6. Informacija apie sprendimo projekto antikorupcinį vertinimą.** Teisės akto projektu nenumatoma reguliuoti visuomeninių santykių, nurodytų Korupcijos prevencijos įstatymo 8 straipsnio 1 dalyje, todėl šio projekto antikorupcinis vertinimas neatliekamas.

**7. Numatomo teisinio reguliavimo poveikio vertinimo rezultatai** (jei tokį vertinimą reikia atlikti)**.** Neatliekamas.

**8. Sprendimo projekto rengėjas ar rengėjų grupė, sprendimo projekto iniciatoriai.** Pasvalio rajono savivaldybėsmero pavedimu teisės akto projektą parengė Pasvalio rajono savivaldybės tarybos sekretorė Edita Aleksandravičienė.

**9. Kiti, rengėjų nuomone, sprendimui priimti reikalingi pagrindimai.** Nėra.

**10. Su sprendimo projekto rengimu susiję dokumentai.** Panevėžio regiono plėtros tarybos 2023 m. balandžio 13 d. raštas Nr. D-44 „Dėl atstovavimo Panevėžio regiono plėtros tarybos organuose“.

**11. Sprendimo projekto lyginamasis variantas** (jeigu teikiamas sprendimo pakeitimo projektas). Nerengiamas.

12. **Administracijos išvada (kai ji pagal Lietuvos Respublikos vietos savivaldos įstatymą yra būtina).** Nerengiama.

Tarybos sekretorė E. Aleksandravičienė

**KOMITETŲ SIŪLYMAI:**

1. **Teisėtvarkos ir visuomeninių organizacijų:**

Projektui pritariama. Atstovauti galėtų į Panevėžio regiono plėtros tarybos kolegiją deleguotas Tarybos narys.

1. **Švietimo kultūros ir sporto**

Sprendimo projektą svarstyti. Atstovauti galėtų į Panevėžio regiono plėtros tarybos kolegiją deleguotas Tarybos narys.

1. **Biudžeto, ekonomikos ir kaimo reikalų**

Pritariama klausimo įtraukimui į darbotvarkę. Pasisakoma už deleguotą asmenį į Panevėžio regiono plėtros tarybos kolegiją.

1. **Socialinių reikalų, sveikatos ir aplinkos apsaugos:**

Siūloma svarstyti. Pasisakoma už deleguotą asmenį į Panevėžio regiono plėtros tarybos kolegiją.